1966 թ. Երկրաբանական ֆակուլտետի կազմում բացվում է օգտակար հանածոների հանքավայրերի որոնման և հետախուզման երկրաֆիզիկական մեթոդների ամբիոնը, որի առաջին վարիչ է ընտրվում դոցենտ Հ. Վանցյանը: Հետագայում ամբիոնի վարիչի պարտականությունները կատարում են դոցենտ Մ. Գրիգորյանը և պրոֆեսոր Հ. Ավչյանը: Յուրաքանչյուր ուստարի երկրաֆիզիկայի բաժին մեծ մրցույթով ընդունվում էին 25 ուժեղագույն դիմորդներ: Հետագայում ամբիոնը համալրվում է բաժինն ավարտած լավագույն շրջանավարտներով, որոնք, զբաղվելով ամբիոնի գիտական ուղղվածության հետ կապված հետազոտություններով, հաջողությամբ պաշտպանում են թեկնածուական ատենախոսություններ և անցնում ամբիոն դասախոսական աշխատանքի: